Partio de Karitato, Libereco kaj Diverseco

La Partio de la Karitato, Libereco kaj Diverseco (nederlande Partij voor Naastenliefde, Vrijheid en Diversiteit, mallongigita kiel PNVD) estis nederlanda politika partio sen parlamenta reprezentado, oficiale fondita la 31-an de majo 2006 de tri pedofiliaj aktivuloj.Stroobants, Jean Pierre. "Remous autour de la création d'un parti pro-pédophilie" (france). Le Monde, 2006-6-3 Ĝi sin difinis kiel hom-liberala kaj sia moto estis sapere aude ("kuraĝu pensi" en la latina),Vidu la programon de 2006 de la Partio Naastenliefde, Vrijheid & Diversiteit  en ĝia oficiala retejo, la 6-an de januaro 2009. devizo de la kleruloj laŭ Kant.Kant, Immanuel. Kio estas Klerismo?. 1784 Ĝia deirpunkto estis denunco de senŝanĝa socio kie la civitanoj kondutas kiel aŭtomatoj kaj kapablas nek pensi per si mem nek oponi al la regantaj ideoj. La programo de PNVD aspiris maksimumigi diversecon de opinioj kaj vivstiloj, respekton al individuaj diferencoj kaj liberecon de pensado. Malgraŭ tio, ke ĝiaj aktivaĵoj estis tre limigitaj,Le Figaro, "Un parti pédophile néerlandais autorisé par les tribunaux" (france), 2007-10-15. la partio estis centro de polemiko ekde sia kreo pro la proponoj de sia programo koncerne al sekseco, kiuj inkludis interalie progresivan abolon de la aĝo de konsento kaj legalizadon de infana pornografio.

Ĝi neniam partoprenis iun balotadon. En 2006 ĝi ne sukcesis kolekti la minimuman nombron da subskriboj postulataj de la nederlanda pribalota leĝaro kaj ne povis partopreni la parlamentan balotadon."Pas de 'parti pédophile' aux élections législatives néerlandaises " (france), en la retejo de Le Nouvel Observateur, 2006-10-10.  Ĉar en 2010 ĝi ankaŭ ne atingis la necesajn subskribojn, la partio malfondiĝis.Pedopartij ontbonden (nederlande). Nu.nl, 2010-3-15.

 Referencoj 

 Vidu ankaŭ 
 Pedofilia aktivismo

 Eksteraj ligiloj 

 Retloko de PNVD , 
 Oficiala programo  , , , 

Kategorio:Malaperintaj partioj de Nederlando
Kategorio:Pedofilio
Kategorio:Politikaj partioj
Kategorio:Politikaj partioj fonditaj en 2006
Kategorio:Politikaj partioj malfonditaj en 2010